ዓለማየሁ ማሞ መርከበኛ፣ የሕክምና ባለሙያ፣ ጋዜጠኛ፣ ደራሲ፣ ተርጓሚና ገጣሚ ነው። በአሜሪካ የሜሪላንድ ክፍለ ግዛት ይኖራል። በጠቅላላ ዕውቀት የሚጠቅሙና ይልቁንም በአብላጫው ለነፍስ እውቀት የሚበጁ መጻሕፍትን በማዘጋጀት ይታወቃል። አገር ቤት ሳለ የጻፋቸው፣ የተረጎማቸውና ያረማቸው 26 የሚደርሱ መጻሕፍት ለሕትመትና ንባብ በቅተዋል። መቀመጫውን አሜሪካ ካደረገ በኋላም ከመጻፍ አልቦዘነም። ቀጣዮቹን 13 መጻሕፍትን አስነብቧል። ኑሮ በአሜሪካ፣ የሕይወቴ ፈርጦች፣ ጻፍለት!፣ለተሰጠኝ ዕድሜ፣የዘመኑ ሰው ፣ ይቅር በሉኝ፣ የገበታ ወጎች፣ ምን ልታዘዝ? እነማን ነበሩ? የማዕበል መንገደኞች፣ ቅድስናን መፈለግ፣ ታላቁ ሩጫ ነው ርዕሳቸው። ደራሲው በሙሉ ስሙ Alemayehu Mammo ፌስቡክ ላይ የጉዞ ሪፖርቶችና ወቅታዊ መጣጥፎችን የሚያስነብብ ሲሆን www.alemayehu.org በሚለው ድረ ገጹ ላይ ደግሞ የተወሰኑትን መጻሕፍቱን አንባብያን ከፍተው ወይም ጭነው ያነቧቸው ዘንድ በነፃ ለቅቋቸዋል።